section_heading: Povijest
paragraph_text: Od kraja 19. stoljeća Baku je postao jedan od centara cionističkog pokreta u Ruskom Carstvu. Prvi Hovevei Zion osnovan je 1891., nakon čega slijede prve cionističke organizacije 1899. Pokret je imao jako djelovanje tokom kratkotrajne Demokratske Republike Azerbajdžan (1918. – 1920.) a obilježena je uspostavom židovskog Narodnog sveučilišta 1919. godine, tiskanjem periodičnih publikacija na jidišu, hebrejskom, judeotatskom i ruskom jeziku, otvaranjem niza škola, društvenih klubova,  dobrovoljnih društava i kulturnih organizacija.